

PROJEKTS uz 13.06.2024.

vēlamais datums izskatīšanai: Finašu komiteja 19.06.2024.

domē: 27.06.2024.

sagatavotājs: Raivis Pauls

ziņotājs: Raivis Pauls

 LĒMUMS

Ādažos, Ādažu novadā

2024. gada 27. jūnijā **Nr.**«DOKREGNUMURS»

**Par izmaiņām Carnikavas pamatskolas struktūrā**

Ādažu novada pašvaldības dome izskatīja Carnikavas pamatskolas (turpmāk - CPS) direktora priekšlikumu par izmaiņām CPS struktūrā, lai nodrošinātu Valsts izglītības standarta un mācību priekšmetu programmu īstenošanas metodisko vadību.

Pamatojoties uz domes 26.07.2023. lēmumu Nr. 263 “Par Carnikavas pamatskolas reorganizāciju, dibinot vispārējās vidējās izglītības iestādi – Carnikavas vidusskolu” un 30.05.2024. lēmumu, ar kuru tika apstiprināts Carnikavas vidusskolas nolikums, CPS no 2024. gada 1. septembra uzsāks īstenot vispārējās vidējās izglītības programmu, mainot izglītības īstenošanas pakāpi no pamata uz vidējo izglītību, secīgi mainot arī izglītības iestādes nosaukumu uz jaunu nosaukumu “Carnikavas vidusskola” (turpmāk - CVS).

Saskaņā ar domes 28.03.2023. lēmumu Nr. 82 “Par speciālās pamatizglītības programmas īstenošanu Ādažu novada pašvaldības izglītības iestādēs”, CPS direktoram uzdots organizēt speciālās izglītības programmas bērniem ar garīgās attīstības traucējumiem (kods 21015811) izstrādi un, atbilstoši pieprasījumam, nodrošināt tās īstenošanu no 2025. gada 1. septembra.

Lai izstrādātu izglītības programmas, konsultētu pedagogus, sniegtu tiem metodisko palīdzību un organizētu profesionālās pilnveides pasākumus, kā arī izstrādātu un apkopotu metodiskos materiālus izglītības procesa nodrošināšanai un pilnveidei, ir nepieciešams veikt izmaiņas CPS amatu sarakstā, un no 15.08.2024. izveidot jaunu amatu “Izglītības metodiķis” (profesijas kods 2351 01) ar mēnešalgu 1 890 *euro* (amata pienākumi – pielikumā).

Amata vietas uzturēšanai 2024. gadā nebūs ietekmes uz pašvaldības budžetu, jo finanšu līdzekļi 10 511,33 *euro* (alga, sociālās garantijas un nodokļi) ir pieejami CPS 2024. gada budžeta tāmē kā 7 786,17 *euro* ietaupījums no pašvaldības finansējuma speciālā pedagoga vakancei (no 01.04. līdz 14.08.2024.) un kā mērķdotācijas atlikums pedagogu darba samaksai. Ietekmi uz 2025. gada pašvaldības budžetu varēs noteikt, kad būs zināms CVS piešķirtais valsts mērķdotācijas apjoms pedagogu darba samaksai 2024./2025. m.g., jo tiek plānots šo amata vietu apmaksāt no valsts mērķdotācijas līdzekļiem.

Pamatojoties uz Pašvaldību likuma 10. panta pirmās daļas 14. punktu, Valsts un pašvaldību institūciju amatpersonu un darbinieku atlīdzības likuma 2. panta pirmās daļas 14. punktu, 5. panta pirmās daļas 2., 4., 7., 8., 10. punktu un 7. panta ceturto daļu, Ministru kabineta 2022. gada 26. aprīļa noteikumiem Nr. 262 “Valsts un pašvaldību institūciju amatu katalogs, amatu klasifikācijas un amatu apraksta izstrādāšanas kārtība”, Izglītības, kultūras, sporta un sociālās komitejas 05.06.2024. atzinumu, kā arī Finanšu komitejas 19.06.2024. atzinumu, Ādažu novada pašvaldības dome

**NOLEMJ:**

1. Ar 2024. gada 15. augustu izveidot Carnikavas pamatskolā jaunu amatu “Izglītības metodiķis” - profesijas kods *2351 01*, mēnešalga 1890 *euro*.
2. Lēmuma 1. punkta izpildei:
	1. veikt grozījumus pašvaldības domes 28.12.2023. lēmuma Nr. 499 „Par pašvaldības amatpersonu un darbinieku mēnešalgām 2024. gadā” 17. pielikumā;
	2. nepieciešamo finansējumu paredzēt no Carnikavas pamatskolas 2024. gada budžeta tāmes līdzekļiem, mērķdotācijas sadaļas.
	3. Nepieciešamo finansējumu turpmākajos gados paredzēt no Carnikavas pamatskolas budžeta tāmes līdzekļiem, mērķdotācijas sadaļas.
3. Pašvaldības Centrālās pārvaldes Grāmatvedības nodaļas vadītājai veikt lēmuma izpildes kontroli.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izsniegt norakstus:

@ - CPS, IJN, GRN, PSN

Raivis Pauls (LZS),